•	Transkribeerimise soovitused neile, kes soovivad ise oma tekste transkribeerida
kevad 2011

•	Info iga litereeringufaili alguses
•	topeltsulgudes salvestuse ja situatsiooni number 
•	lühidalt, millega on tegu (nt argivestlus, toidupood, õpetaja kodukülastus, koolitund).
•	Litereeritud osa täpne algus ja lõpp (min.sek): 21.13 – 57.02; algusest kuni 45.34; 33.33 kuni lõpuni, kõik 
•	nt ((180_2_sõprade telefonikõne _ algusest kuni 16.57)) 

•	Litereerimise protsess: kasulikud soovitused

I.	Esmalt tuleks litereerida sõnad 

1.	Lüüa sisse (ilma erilist täpsust taga ajamata) kogu litereeritav tekst. Sõnade täpsustamine toimub edaspidi paralleelselt sõnade erijoonte märkimisega. 
2.	Sealjuures võib lisada ka katkestatud sõnade märgid (-) ja kokkuhääldatud sõnade märgid (=). Ka nende täpsustamine toimub hiljem.

II. Seejärel tuleks analüüsida ja transkribeerida tekst lineaarseteks osadeks:

2. Jagada tekst lausungiteks ja osalausungiteks (märgid . , ?). 
Esmalt tuleks panna paigale punktid (intonatsiooniliste lausungite piirid). 
Teisena tuleks panna paigale komad, mis põhiliselt paiknevad intonatsiooniliste lausungite sees, harva ka nt vooru lõpus.
Kolmandaks tuleks kuulata teksti leidmaks tõusva intonatsiooniga lõppevaid üksusi.
Seejärel tuleks kuulata üle voorude lõpud ja kontrollida, kas seal on lausungipiir (punkt), osalausungipiir (koma), tõusev intonatsioon (küsimärk) või jääb intonatsioon ühetasaseks (ei tule mingit märki; tihti on sellised ühesõnalised voorud).

3. Märkida pausikohad ilma nende pikkust fikseerimata.
4. Jagada pausid mikropausideks (.) ja pikemateks pausideks (...).
Pauside mõõtmine toimub hiljem programmiga Praat. 

III. Seejärel tuleb analüüsida üksiksõnu.
•	5. Märkida (kui oli märkimata) või kontrollida (kui oli märgitud) poolelijäänud sõnad (märk -), sõnade kokkuhääldused (märk =) ja liitsõnade lahkuhääldused (lahku kirjutada). 
•	6. Kontrollida üle sõnade kvaliteet (lühendused, venitused (:::), normingust erinevad häälikud ja vältekasutused, diftongide lihtsustumine jms) ja märkida eripärased hääldusjooned.
•	7. Märkida pärisnimed suure algustähega.

•	IV. Seejärel tuleb analüüsida intonatsioonilised ja pragmaatilised nähtused.
•	8. Märkida rõhutatud sõnad või sõnaosad (`).
•	9. Märkida pealerääkimised ning leida nende algused ja lõpud.
Alguses tasub keskenduda sellele, kellele hakatakse peale rääkima ja leida koht, kus ta enam üksi ei kõnele (märk [). 
Seejärel tasub keskenduda sellele, kes jääb pealerääkimise järel kõnelema ja leida koht, kus ta kõneleb üksi (märk ])
Seejärel tuleb panna märk [ pealerääkija jutu algusesse ja märk ] selle jutu lõppu, kes pealerääkimise käigus vait jääb.
•	10. Märkida tempomuutused (kiirendused ja aeglustused), hääletooni, hääletugevuse muutused. 
•	11. Kontrollida üle paralingvistilised nähtused ja lisada vajadusel uurija kommentaarid (naer, naerev hääl, ebaselgused jms)

Litereerimise abiprogrammid (vabavara)

Litereerimisprogramm VoiceWalker 
https://www.linguistics.ucsb.edu/projects/
transcription/tools.html  (esimene variant)
Litereerimise ja segmenteerimise programm Transcriber
Foneetilise analüüsi programm Praat 
https://www.fon.hum.uva.nl/praat/